Lucius Episcopus servus servorum Dei, dilectis filiis Vigiliacensi  Flaviniacensi Abbatibus salutem  apostolicam benedictionem. Querelam dilectorum filiorum nostrorum Abbatis  monachorum Trenorciensis monasterii ad nos delatam accepimus, quòd dilecti filii Canonici Cabillonenses Ecclesiam de Giniaco, Ecclesiam de Molesia, eis contra justitiam abstulerunt. Ad hæc Prior  Canonici regulares Ecclesiæ S. Petri Matisconensis Ecclesiam de S. Tauro apud Castrum Rainaldi jam dictis monachis, sicut asseritur, præsumpserunt auferre. Nolentes igitur sustinere quòd præfatum cœnobium sui juris dispendium patiatur, discretioni vestræ per Apostolica scripta mandamus, quatenùs præscriptarum Ecclesiarum detentores eas præfatis monachis restituere, vel in præsentiâ vestrâ plenam justitiam exhibere moneatis diligentiùs,  ecclesiasticâ districtione cogatis. Datum Velletri X. Kal. Junii. In plumbo, LUCIUS Papa III.